2001. urtean, Microsoft “Tablet PC” izeneko gailuen patentea erregistratu nahi zuen. Ordenagailu eramangarriak, ukimenaren aurrean sentikorra den pantaila batekin, boligrafo batekin erabiltzeko prest eta erabilgarri batzuk, hala nola, idazketaren antzematea.

Garai hartan “Tablet PC”-a kontzeptu gisa kaleratu zen (ordenagailu eramangarri eta PDA baten erdian kokatu daitekeen gailua), zein gailu fabrikatzaile askok, kontzeptu hori hartuta, Tablet izeneko gailuak kaleratzen hasi ziren. Kaleratu ziren lehenengo Tablet-PCak Windows XP-ren bertsio eraldatu bat erabiltzen zuten, boligrafo batekin erabiltzeko prest. Urteak pasa ahala, Tablet PCak beste sistema eragile batzuk izan dituzte, gero eta erabilpen gehiagorekin, pantaila eta hardware hobeekin.

Hasiera batean Tablet-PC batek ordenagailu berak egiten zituen atazak burutzeko balio zuen, hau da, posta-elektronikoa begiratu, bulegotika edo Interneten nabigatzeko. Gaur egun Android edo iOS sistema eragileekin egin daitezkeen atazen kopurua oso handia da: 4G konexioa, jokoak, programatu, argazkiak editatu, etab.

Denboraren poderioz, Tablet mota desberdinak fabrikatu dituzte hainbat enpresek:

* Tablet bihurgarria: Tablet mota hauek 180 gradu biratzen duen pantaila bat dute, liburu bat bezala ireki eta itxi daitezke, teklatu integratua dute.
* Arbel tabletak: Gaur egun erabilienak eta ekoiztuenak dira. Plaka baseak, konponenteek eta pantaila batek soilik eratzen dute. Ez dute teklatu integraturik, baina kanpoko bat konektatu ahal zaio Wi-Fi, bluetooth edo kable bidez.
* Tablet hibridoak: Ordenagailu bihurgarriak edo hibridoak izenekoak ere, ordenagailu eramangarri bat bezalakoak dira, baina pantaila kendu ahal zaiona eta arbel Tablet bat bezala erabil daitekeena.

Pantailaren aldetik, 7 hazbetetik hasita 12 hazbeteraino ailegatu daitezke. Bateriak bestetik, 3000mAh-tik 7000mAh-rako tartean egon ohi dira.

Nahiz eta ordenagailu batek duen potentzia baino txikiagoa izan, funtzio berdinak egin ditzake. Tabletek dituzten konponenteak txikiagoak direnez (pisua txikiagotzen da, 200-800gr), prezioak gora egiten du.